മലയാളികളുടെ സ്വന്തം കയ്യൊപ്പില് ഒരു സമൂഹ മാധ്യമം ഈ അച്ഛനും മകളും വേറെ ലെവല് കൊച്ചി: 10.09.2021 മൈക്രോ വിഡിയോകള് മറ്റുള്ളവരുമായി പങ്കുവെക്കുന്നതിനായി നൂഗാ എന്ന പുതിയ സമൂഹ മാധ്യമം വികസിപ്പിച്ചെടുത്ത് കൊച്ചി സ്വദേശികളായ അച്ഛനും മകളും. സഞ്ജയ് വേലായുധനും അദ്ദേഹത്തിന്റെ മകളും നിഫ്റ്റിയിലെ വിദ്യാര്ഥിനിയുമായ നക്ഷത്രയുമാണ് ഈ മാധ്യമം വികസിപ്പിച്ചെടുത്തത്.പ്രസക്തമുള്ള ഏതു വിഷയവും രണ്ട് മിനിറ്റില് കവിയാത്ത വിഡിയോ രൂപത്തില് അവതരിപ്പിക്കാന് സാധിക്കുന്ന രീതിയിലാണ് നൂഗാ ആപ് ഒരുക്കിയിരിക്കുന്നത്. ബെംഗളൂരു നിവാസികളായ അച്ഛന്റെയും മകളുടെയും ഒരുപാട് കാലത്തേ പരിശ്രമത്തിന്റെ ഫലമാണ് ഈ ആപ്.നൂഗാ ഇപ്പോള് പ്രാരംഭ ഘട്ടത്തിലായതിനാല് ഇന്ഡ്യയിലും മിഡില് ഈസ്റ്റിലും മാത്രമാണ് ലഭ്യമായിട്ടുള്ളത്. അടുത്ത ലക്ഷ്യം നൂഗായെ ഏഷ്യ പസിഫിക്ക്, യൂറോപ്, യുണൈറ്റഡ് സ്റ്റേറ്റ്സ് എന്നീ മേഖലകളിലേക്കും കൂടി വികസിപ്പിക്കുക എന്നതാണ്. സഞ്ജയ് വേലായുധന് പറഞ്ഞു. പുതു തലമുറയക്ക് ശബ്ദിക്കാനൊരിടം കൊടുക്കുകയാണ് നൂഗാ നവീനമായ ആശയങ്ങളിലൂടെ മാത്രമേ പുരോഗതിയിലേക്കെത്തുകയുള്ളു, അതിനാല് ഏതു സാഹചര്യത്തിലും മുന്നോട്ട് പോവുകയെന്നതാണ് പ്രധാനമെന്നാണ് നക്ഷത്ര പറയുന്നത്.ഗൂഗിള് പ്ലേസ്റ്റോറിലോ ആപ് സ്റ്റോറില് നിന്നോ നൂഗാ ഡൗണ്ലോഡ് ചെയ്യാവുന്നതാണ്. വ്യക്തി വിവരങ്ങള് നല്കിയ ശേഷം, ഇഷ്ടമുള്ള ഭാഷയും വിഷയങ്ങളും തിരഞ്ഞെടുത്താല് ഈ ആപ് ഉപയോഗിച്ച് തുടങ്ങാം. മറ്റുള്ളവര് പങ്ക് വെയ്ക്കുന്ന വിഡിയോകള്ക്ക് വിഡിയോ രൂപത്തില് തന്നെ കമന്റുകളും ഇതിലും രേഖപെടുത്താം. കൂടുതല് വിവരങ്ങള്ക്കായി wwwdotnoogahdotcom എന്ന വെബ്സൈറ്റ് സന്ദര്ശിക്കാവുന്നതാണ്.